stanford-oval/wikipedia huggingface dataset:
ASIC
תכנון בשיטת מערכי שערים

תכנון בשיטת מערכי שערים הוא שיטת ייצור בה שכבות הדיפוזיה של הטרנזיסטורים (ללא החיבורים) מוכנות מראש וממתינות באחסנה לשלב האחרון של החיבוריות הממומשת על ידי שכבות מתכתיות, כ-2 - 5 שכבות ברוב טכנולוגיות ה-ASIC. בכך ניתן לקצר בצורה משמעותית את זמן הייצור ואת עלויות ה-NRE הגבוהות. המתכנן נדרש למפות את ה-ASIC בפיתוח אל מערכי התאים ולהגיע לאופטימיזציה של ניתוב ומיקום (Place & Route) החיבורים שאף פעם לא מגיע ל-100% ניצול של השערים הקיימים מבעוד מועד על פיסת הסיליקון.
מערך שערים טהור של לוגיקה בלבד כבר אינו נמצא בשימוש היום והוחלף על ידי טכנולוגיית ה-FPGA. כיום מערכי שערים התפתחו ל-ASIC מבני המכיל ליבות גדולות של תכנונים (IP - Intelectual Property) כמו CPU,‏ DSP וזיכרונות לצד בלוקים של מערכי שערים המוכנים להגדרה כחלק מהארכיטקטורה של מערכת-על-שבב. שיטה זו גם נקראת תכנון מלא למחצה (Semi Custom).
תכנון מלא

תכנון מלא (Full Custom) הוא פיתוח ותכנון של ASIC בכל שלבי הייצור ובכל שכבות הפוטוליתוגרפיה של התקן כלשהו ומשמש גם בפיתוח ASIC וגם במוצרי מדף תקניים המיוצרים ונמכרים בכמויות גדולות על ידי חברות ויצרני שבבים כדוגמת אינטל. חברות קטנות יותר כמו חברות הזנק שלהם אין יכולות ייצור (Fabrication) נקראות לעיתים Fabless והן לרוב הלקוחות העיקריים של יצרני ונותני שירות בתחום שוק ה-ASIC.
לתכנון מלא ישנם יתרונות רבים בהוזלת הייצור ועלות הרכיבים, הקטנת וניצול מקסימליים של שטח השבב, שיפור הביצועים, הורדת צריכת ההספק ויכולת לשלב מרכיבים אנלוגיים ובלוקים שיוצרו קודם לכן (אשר אומתו ונבדקו).
תכנון מבני

תכנון מבני או תכנון פלטפורמי הוא שיטת תכנון חדשה יחסית בתחום ה-ASIC, שבה משתמשים בשכבות המתכת (החיבוריות החשמלית) ובשכבות הלוגיות בדגמים ותוכניות מוכנים, המאפשרים חסכון משמעותי בזמן ועלות התכנון. מבחינה זו, שיטת התכנון קרובה ברוחה ל-FPGA. בתכנון זה ניתן לשלב ליבות קיימות והוא הרחבה של תכנון מערכי שערים בו מוזילים עוד יותר את עלות ייצור השכבות.
ספריות תאים וליבות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ספריות תאים הם תיאור ותכונות של בלוקים ורכיבים (הכוללים מעגלים, שערים וטרנזיסטורים) המוגדרים מראש על ידי היצרן ומסופקים על ידו. אספקתם איננה כרוכה בעלות נוספת על ידי היצרן אך המידע הנמסר תחתן נשמר חסוי. הגדרתם מראש במלואה נקרא גם Hard Macro.
ליבות IP או קניין רוחני הם תכנונים הנרכשים על ידי ספקי "צד ג'" כתת-רכיב כחלק מ-ASIC גדול יותר. הם מסופקים בצורת קוד בשפת תיאור חומרה (Soft Macro) או כתכנון מלא הכולל את ניתובי החיבורים בטכנולוגיית היצרן כליבה סגורה ומוגנת וניתנת לייצור ישיר של המסיכות (Hard Macro). קיימות חברות רבות המפתחות ומוכרות ליבות IP, ובחברות גדולות קיימות מחלקות שזהו תפקידם. ניתן לרכוש למשל תכנון שלם של CPU, בקר Ethernet,‏ USB או מכלול Wi-Fi שלם שאותם ניתן לשבץ לתוך ASIC.
יצרני ASIC

IBM
טושיבה
סמסונג
TSMC
UMC
ראו גם

FPGA
VLSI
Verilog
VHDL
CPLD
מיקרואלקטרוניקה
SOC
לקריאה נוספת

Kevin Morris (2003-11-23). "Cost-Reduction Quagmire: Structured ASIC and Other Options". FPGA and Programmable Logic Journal. אורכב מ-המקור ב-2006-05-15. נבדק ב-2009-05-13.
Jim Turley (2005-04-07). "Hard Choices Among FPGA Hardening Options". TechOnline.(הקישור אינו פעיל)
Anthony Cataldo (2002-03-26). "Xilinx looks to ease path to custom FPGAs". EE Times. CMP Media, LLC.
"Xilinx intros next-gen EasyPath FPGAs priced below structured ASICs". EDP Weekly's IT Monitor. Millin Publishing, Inc. 2004-10-18.
Golshan, K. (2007). Physical design essentials: an ASIC design implementation perspective. New York: Springer. ISBN 0-387-36642-3.
תיאור תלת־ממדי של תא סטנדרטי
מערך שערים
1754

שנת 1754 היא השנה ה-54 במאה ה-18. זוהי שנה רגילה, שאורכה 365 ימים. 1 בינואר 1754 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

אוניברסיטת קולומביה נוסדה בשם קינגס קולג' לאחר קבלת רישיון מלכותי מג'ורג' השני מלך בריטניה
נולדו

2 בפברואר – שארל-מוריס דה טליראן, דיפלומט צרפתי (נפטר ב-1838)
9 באוגוסט – פייר שארל ל'אנפן, אדריכל, מתכנן עירוני ומהנדס אזרחי אמריקאי יליד צרפת (נפטר ב-1825)
23 באוגוסט – לואי השישה עשר, מלך צרפת (נפטר ב-1793)
9 בספטמבר – ויליאם בליי, קצין ימי בריטי (מפקד ה"באונטי") (נפטר ב-1817)
19 בספטמבר – פאבל ציציאנוב, הנציב העליון של מלכות המשנה של הקווקז (נפטר ב-1806)
16 באוקטובר – מורגן לואיס, גנרל אמריקני ומושל ניו יורק (נפטר ב-1844)
6 בנובמבר – פרידריך הראשון, מלך וירטמברג (נפטר ב-1816)
נפטרו

8 באוקטובר – הנרי פילדינג, סופר ומחזאי בריטי (נולד ב-1707)
ראו גם

ילידי 1754‎
נפטרים ב-1754‎
Enlightenment

Enlightenment (ידועה גם בשם המקוצר E) היא מנהל חלונות מבוסס מערכת החלונות X11.
יכול להיות בשימוש יחד או בנפרד עם שולחנות עבודה אחרים כ-GNOME או KDE, וקיים אף כברירת מחדל במספר הפצות לינוקס, ובתוכם בודהי ו-Moon OS. גרסת המערכת הראשונה יצאה בשנת 1997, והגרסה היציבה נכון להיום היא E16 1.0.10.
תכונות

להלן חלק מתכונות המערכת:
תמיכה במספר גדול של שולחנות עבודה.
הקטנת חלון עד לתצוגה של חלקה העליון של המסגרת בלבד.
החלת פעולות חלון על מספר חלונות ביחד.
יצירת קיצורי דרך לפעולת החלונות.
שינוי התצוגה הגרפית של החלונות.
Fun Tonight

| --- | --- |
 שיר בביצוע ליידי גאגא
 מתוך האלבום Chromatica
 יצא לאור:  29 במאי 2020
 פורמט:  הזרמת מוזיקה • הורדה דיגיטלית
 תאריך הקלטה:  2017–2020
 סוגה:  פופ • דאנס-פופ
 שפה:  אנגלית
 אורך:  2:53
 חברת תקליטים:  אינטרסקופ
 כתיבה:  כותבים שונים
 הפקה:  סקרילקס, בלאדפופ
 
"Fun Tonight" (בעברית: "כיף הלילה") הוא שיר שהוקלט על ידי הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica. השיר יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום.
רקע וכתיבה

השיר נכתב על ידי ליידי גאגא, יעקב כשר, סקרילקס, רמי ובלאדפופ והופק על ידי סקרילקס ובלאדפופ גם כן. השיר הוא שיר בסגנון הפופ שמושפע ממוזיקת דאנס-פופ ומכמה סוגי מוזיקה נוספים, בדומה לשאר שירי האלבום. בשיר יש שימוש בכלי מקלדת, גיטרה, תופים, בס וערבוב מוזיקלי.
"Fun Tonight" הוא שיר אופטימי שעוסק במאבק כנגד הפסימיות. כשיצא, נטען כי השיר מדובר על ארוסה לשעבר של גאגא כריסטיאן קרינו, אך בהמשך, זו ציינה במפורש כי השיר מדבר על עצמה ועל התחושות הכלליות שלה. השיר נחשף כאשר פורסמה רשימת השירים המלאה של האלבום.
אף על פי ששם השיר הוא "Fun Tonight" (בעברית: כיף הלילה), גאגא טוענת כי היא כלל לא מצליחה ליהנות באותו הלילה, אך היא שומרת על אופטימיות.
ביקורת

כבר כשיצא, זכה השיר לביקורות ושבחים ממבקרי המוזיקה. באתר האינטרנט של הרפרס בזאר כי "המעריצים של ליידי גאגא חושבים שהיא שרה את השיר על ארוסה לשעבר כריסטיאן קרינו", תוך שהוסיפו כי "ליידי גאגא כבר חשפה שהאלבום Chromatica, הושפע מכאב ושברון לב מהזוגיות שלה בעבר. מעריציה של הכוכבת, לעומת זאת, משוכנעים שאחד משירי האלבום נכתב במיוחד על ארוסה כריסטיאן קרינו".
מגזין Elle, סקר באופן מקיף את השיר, תוך שפירט מדוע השיר כן מדבר על ארוסה לשעבר של גאגא, כריסטיאן קרינו. במגזין קוסמופוליטן דובר על הנושא בהרחבה גם כן, ובביקורת שערכו הגרדיאן על האלבום עצמו, צוין כי השיר הוא אחת מהסיבות שהופכים את Chromatica, לאלבום אישי מאוד של גאגא.
הצלחה

האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום. האודיו מציג בתוכו את עטיפת האלבום בו הוא נכלל. בפחות מ-24 שעות, הצליח האודיו לצבור מאות אלפי צפיות, תוך שנכון ליוני 2020, צבר למעלה ממיליון צפיות. אודיו נוסף של השיר, צבר בשעות בודדות למעלה מ-500,000 צפיות ונכון ליוני 2020 מונה הצפיות שלו עומד על למעלה ממיליון צפיות גם כן, בדומה לקודם.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.5 מיליון השמעות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | 111 |  |
|  ארצות הברית | מצעד שירי הדאנס\אלקטרוני | 12 |  |
|  ארצות הברית | מצעד שירי הדאנס\אלקטרוני הדיגיטליים | 13 |  |
|  ארצות הברית | מצעד שירי הדאנס\אלקטרוני (סטרימינג) | 11 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד שירי הסטרימינג | 74 |  |
|  הממלכה המאוחדת | מצעד השירים המסחריים | 87 |  |
|  הממלכה המאוחדת | מצעד השירים הדיגיטליים | 87 |  |
|  סקוטלנד | מצעד הסינגלים הסקוטי | 59 |  |
|  צרפת | SNEP | 199 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 29 במאי 2020 | הזרמת מוזיקה • הורדה דיגיטלית | אינטרסקופ |  |
1755

שנת 1755 היא השנה ה-55 במאה ה-18. זוהי שנה רגילה, שאורכה 365 ימים. 1 בינואר 1755 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

25 בינואר – מוקמת אוניברסיטת מוסקבה
1 בנובמבר – בין 60,000 ל-90,000 הרוגים ברעידת האדמה בליסבון (1755)
נולדו

10 באפריל – סמואל הנמן, רופא גרמני, אבי תורת ההומאופתיה (נפטר ב-1843)
16 באפריל – אליזבט ויז'ה-לה ברן, ציירת צרפתייה (נפטרה ב-1842)
27 באפריל – מארק אנטואן פרסבל, מתמטיקאי צרפתי (נפטר ב-1836)
6 ביוני – נייתן הייל, חייל בצבא הקונטיננטלי שהוצא להורג על ידי הבריטים עקב היותו מרגל (הוצא להורג ב-1776)
25 ביוני – וילהלמינה, נסיכת הסן-דרמשטאדט (נפטרה ב-1776)
2 בנובמבר – מארי אנטואנט, מלכת צרפת (הוצאה להורג ב-1793)
17 בנובמבר – לואי השמונה עשר, מלך צרפת (נפטר ב-1824)
נפטרו

10 בפברואר – מונטסקייה, פילוסוף צרפתי (נולד ב-1689)
ראו גם

ילידי 1755‎
נפטרים ב-1755‎
1 בנובמבר 1755 – בין 60,000 ל-90,000 הרוגים ברעידת האדמה בליסבון
Java 3D

| --- | --- |

 מפתח:  סאן מיקרוסיסטמס
 גרסה אחרונה:  1.5 
 מערכת הפעלה:  תומך כל הפלטפורמות
 סוג רישיון:  GPL version 2
 קטגוריה:  תכנות תלת־ממדי
 http://java.sun.com/javase/technologies/desktop/java3d/
 
Java 3D הוא ממשק תכנות יישומים לגרפיקת תלת-ממד בשפת התכנות Java. הממשק פותח על ידי חברת סאן מיקרוסיסטמס.
מודל של ראש אדם המוצג באמצעות Java3D
בניגוד לפתרונות דומים, Java 3D אינו רק מעטפת לממשקי תכנות יישומים אחרים אלא ממשק מונחה-עצמים טהור ורב-פלטפורמי. בעזרת Java 3D ניתן להציג נתונים מדעיים, תמונות רפואיות, אנמיציות, משחקים ועוד. ניתן גם לייבא מודלים תלת־ממדיים בפורמטים שונים (כגון ‏ 3DS,OBJ, OpenFlight, VRML  ועוד) לתוכנית Java3D.
Java 3D נשען על OpenGL או על DirectX כאשר ברירת המחדל היא OpenGL, לכן הוא נחשב כשפה עילית עבור הטלות ובניית אובייקטים תלת־ממדיים.
ל-Java 3D יש מנוע ממוטב המחשב את ההטלות ואת סדר ההטלות של האובייקטים למסך המחשב (תהליך הנקרא rendering) אך אפשר גם לשלוט בסדר הרינדור אך זה פחות מומלץ.
כל האובייקטים הגאומטריים חיים בעולם ווירטואלי. ל- Java 3D יש מחלקה הנקראת VirutalUniverse שבעזרתו היא קושרת את כל האובייקטים, והעולם הווירטואלי מוטל על גבי צג המחשב.
Java 3D מבוסס על מבני נתונים הנקרא גרף התרחשות (scene graph). זהו מבנה נתונים מכוון אשר פתוח, זאת אומרת אין אפשרות לחזור לצומת. כל צומת בגרף היא עצם. 
הגרף, בצורה כללית מתחלק לשני חלקים עיקריים:
ענף התוכן (content branch graph) - ענף הכולל מחלקות הקשורות לתוכן העולם הווירטואלי.
ענף הראייה (view branch graph) - ענף הכולל מחלקות שקשורות לאוריינטציה וזוויות המסתכל. כמו כן ישנם מחלקות בענף זה הקשורות להתקנים חיצוניים.
כיום Java3D אינה חלק מ-JAVA 6 וצריך להתקינה בנפרד.
304

שנת 304 היא השנה הרביעית במאה ה-4. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 304 ניתן לה בדיעבד.
כל התאריכים שלהלן הם לפי הלוח היוליאני.
אירועים

תקופת שש עשרה הממלכות בסין - בעקבות התקוממות הוו-הו, מוקמת ממלכת ההאן, תחת הנהגתו של לי-יואן.
ביריו מקים ונעשה מלך ממלכת ביקצ' במזרח חצי האי הקוריאני.
הקיסר גלריוס, מלווה בחברו הטוב הקיסר דיוקלטיאנוס, זכה בניצחונו הרביעי והאחרון והמוחץ על שבט הקרפי. רבים מהקרפי והבסטרנאי ששרדו יישבו מחדש באימפריה הרומית, שם הם פוצלו ונטמעו באוכלוסייה.
נפטרו

26 במרץ – עמנואל הקדוש, קדוש ומרטיר נוצרי, נהרג תחת דיוקלטיאנוס
1 באפריל – מרקלינוס, האפיפיור
10 באוגוסט – פילומנה, קדושה מעונה בתולה של הכנסייה הקתולית (נולדה ב-291)
אגנס הקדושה, מרטירית מהתקופה הרומית, המוכרת כקדושה בנצרות הקתולית ובכנסיות המזרחיות (נולדה ב-291)
יוליאנה מניקומדיה, מרטירית נוצרית (נולדה ב-286)
לוצ'יה הקדושה מסירקוזה, קדושה מעונה נוצרית, המקובלת על הכנסייה הקתולית והאורתודוקסית (נולדה ב-283)
מרגרטה הבתולה, בתולה שמתה על אמונתה הנוצרית (נולדה ב-289)
ראו גם

ילידי 304‎
נפטרים ב-304‎
Full Gear (2021)

| Full Gear (2021)>  הפוסטר הרשמי של האירוע בכיכובם של קני אומגה ו"האנגמן" אדם פייג'.מידע |
| --- | --- | --- |
ארגון: All Elite Wrestling
תאריך: 13 בנובמבר 2021
עיר: מיניאפוליס, מינסוטה
אולם: טארגט סנטר
סדרת אירועי שלם וצפה של AEW
| All Out | Full Gear (2021) | Revolution |
סדרת אירועי Full Gear
| 2020 | Full Gear (2021) | — |
Full Gear (2021) היה אירוע היאבקות מקצועית בשיטת השלם וצפה של ארגון ההיאבקות All Elite Wrestling‏ (AEW). האירוע נערך ב-13 בנובמבר 2021 באולם הטארגט סנטר במיניאפוליס, מינסוטה והוא היה האירוע השלישי בסדרת אירועי Full Gear.
עשרה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, "האנגמן" אדם פייג' ניצח את קני אומגה וזכה באליפות העולם של AEW. עוד ברשימת הקרבות, CM פאנק ניצח את אדי קינגסטון, בריאן דניאלסון ניצח את מירו בהכנעה טכנית בקרב הגמר של טורניר ההדחות על המועמדות לאליפות העולם של AEW, ו-MJF ניצח את דארבי אלין. האירוע היה בולט גם בשל הבכורה של ג'יי לית'ל בארגון.
הפקה > רקע

Full Gear הוא אירוע שלם וצפה שנתי של ארגון ההיאבקות All Elite Wrestling‏ (AEW), הנערך סמוך ליום הווטרנים. הוא נחשב לאחד מארבעת אירועי השלם וצפה הגדולים של הארגון, לצד Double or Nothing,‏ All Out ו-Revolution, כאשר ארבעת אירועים אלו מחולקים באופן שווה בצורה רבעונית; כלומר, בכל רבעון מתקיים אחד מאירועי שלם וצפה אלו. אירוע זה היה אמור להיערך במקור ב-6 בנובמבר 2021 בצ'איפטז ארנה שבסנט לואיס, מיזורי. לעומת זאת, במהלך קיום האירוע All Out ב-5 בספטמבר, הוכרז שהאירוע יתקיים במקום ב-13 בנובמבר מבלי שום אזכור למיקום. דווח שהאירוע נדחה בשבוע על מנת למנוע תחרות עם האירוע UFC 268 וקרב האיגרוף בין קנלו אלברז לקיילב פלאנט. ב-27 בספטמבר, הוכרז שהאירוע יתקיים באולם הטארגט סנטר במיניאפוליס, מינסוטה.
הפקה > עלילות

האירוע כלל קרבות שנבעו מעלילות מתוסרטות במהלך התקופה שעד לקיום האירוע. העלילות הופקו דרך סדרת היוטיוב, Being The Elite אשר משודרת בערוץ הרשמי של היאנג באקס ובתוכניות השבועיות Dynamite,‏ Rampage,‏ Dark ו-Elevation.
באוקטובר 2018, לפני הקמת ארגון ההיאבקות AEW, אדם פייג' הצטרף לחבריו, קני אומגה והיאנג באקס (מאט ג'קסון וניק ג'קסון), קבוצה אשר הוכרה בשם The Elite. בינואר 2020, פייג' ואומגה זכו באליפות הזוגות של AEW, אך הפסידו את התואר ל-FTR (קאש וילר ודקס הרווד) באירוע All Out, שנערך ב-5 בספטמבר של אותה השנה. סימנים של חילוקי דעות החלו להיראות במהלך תקופת כהונתם ולאחר מספר חודשים בעלי מתיחות בתוך הקבוצה, פייג' נזרק מקבוצת The Elite על ידי היאנג באקס ב-27 באוגוסט בפרק של התוכנית Dynamite, לאחר שפייג' מנע מהם לנצח בקרב. באירוע Full Gear, שנערך ב-7 בנובמבר, פייג' התמודד מול אומגה בקרב גמר טורניר ההדחות על המועמדות לאליפות העולם של AEW, שבו אומגה יצא עם ידו על העליונה. אומגה זכה לבסוף בתואר זה לאחר שניצח את ג'ון מוקסלי באירוע Winter Is Coming, שנערך ב-2 בדצמבר. עשרה חודשים לאחר מכן ב-6 באוקטובר בפרק של התוכנית Dynamite, פייג' חזר לאחר חודשיים היעדרות וזכה בקרב קזינו סולם על מנת לקבל קרב עתידי על אליפות העולם של AEW, שבה אומגה החזיק עדיין. ב-16 באוקטובר, הקרב בין השניים הפך רשמי לאירוע Full Gear.
ב-8 באוקטובר, הארגון דיווח על קיום טורניר הדחות בן שמונה משתתפים על המועמדות לאליפות העולם של AEW, כשגמר הטורניר יתקיים באירוע Full Gear והמנצח בו יקבל קרב עתידי על אליפות העולם של AEW. ב-16 באוקטובר בפרק של התוכנית Dynamite, בריאן דניאלסון, אורנג' קאסידי, פרסטון "10" ואנס, לאנס ארצ'ר, ג'ון מוקסלי, אדי קינגסטון, דאסטין רודס ופאוורהאוס הובס הוכרזו כמשתתפים בטורניר. לעומת זאת, ב-2 בנובמבר, מוקסלי, שצלח את הסיבוב הראשון, הוסר מהשתתפות בהמשך הטורניר עקב כניסתו לתוכנית טיפול באלכוהול בחייו האישיים. מירו הוכרז כממלא מקומו בטורניר.
| --- | --- |

תפקיד:: שם:
צוות השידור באנגלית: ג'ים רוס (אירוע)
צוות השידור באנגלית: טוני שיבאני (מופע מקדים + אירוע)
צוות השידור באנגלית: אקסקליבר (מופע מקדים + אירוע)
צוות השידור בספרדית: אלכס אבראנטס
צוות השידור בספרדית: דאשה גונזלס
צוות השידור בספרדית: ריקרדו רודריגז
צוות השידור בצרפתית: אלן מיסטרנגלו
צוות השידור בצרפתית: נורברט פיילן
צוות השידור בגרמנית: גונטר זאפף
צוות השידור בגרמנית: מייק ריטר
כרוז: ג'סטין רוברטס
שופטים: אובריי אדוארדס
שופטים: ברייס רמסבורג
שופטים: פול טרנר
שופטים: ריק קנוקס
ביקורות

העיתונאי של Wrestling Observer Newsletter, דייב מלצר, העניק לקרב ספירות בכל מקום ולקרב על אליפות העולם של AEW בין אומגה לפייג' ציון של 5 כוכבים. הקרבות בין פאנק לקינגסטון, אלין ל-MJF, דניאלסון למירו קיבלו כל אחד ציון של 4.5 כוכבים.
תוצאות

| מס' | תוצאות | התניות | זמן |
| --- | --- | --- | --- |
| P1 | היקארו שידה ות'אנדר רוזה ניצחו את ג'יימי הייטר וניילה רוז (עם ויקי גררו) | קרב יחידים על אליפות הנשים של NWA | 12:32 |
| 2 | MJF ניצח את דארבי אלין | קרב יחידים | 22:06 |
| 3 | הלוצ'ה בראדרס (פנטה אל זרו מיידו וריי פיניקס) (א) (עם אלכס אבראנטס) ניצחו את FTR (קאש וילר ודקס הרווד) (עם טולי בלנצ'רד) | קרב זוגות על אליפות הזוגות של AEW | 18:36 |
| 4 | בריאן דניאלסון ניצח את מירו בהכנעה טכנית | קרב גמר טורניר ההדחות על המועמדות לאליפות העולם של AEW המנצח בקרב קיבל קרב עתידי על אליפות העולם של AEW. | 20:06 |
| 5 | כריסטיאן קייג' וג'וראסיק אקספרס (ג'ונגל בוי ולוצ'סאורוס) ניצחו את הסופרקליק (אדם קול והיאנג באקס (מאט ג'קסון וניק ג'קסון)) (עם ברנדון קאטלר ומייקל נאקאזווה) | קרב ספירות בכל מקום | 22:35 |
| 6 | קודי רודס ופאק (עם ארן אנדרסון) ניצחו את מלאקאי בלאק ואנדרדה אל אידולו (עם ג'ו האסיסטנט) | קרב זוגות | 16:52 |
| 7 | ד"ר בריט בייקר (א) (עם רבל וג'יימי הייטר) ניצחה את טיי קונטי | קרב יחידים על אליפות הנשים של AEW | 15:24 |
| 8 | CM פאנק ניצח את אדי קינגסטון | קרב יחידים | 11:00 |
| 9 | The Inner Circle (עם כריס ג'ריקו, ג'ייק הייגר, סמי גווארה, סנטנה ואורטיז) ניצחו את Men of the Year (אית'ן פייג' וסקורפיו סקיי) ואמריקן טופ טים (ג'וניור דוס סאנטוס, אנדריי ארלובסקי ודן למברט) | קרב רחוב בסגנון מיניאפוליס | 19:52 |
| 10 | "האנגמן" אדם פייג' ניצח את קני אומגה (א) | קרב יחידים על אליפות העולם של AEW | 25:35 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב יתקיים במופע המקדים לאירוע
תוצאות > טורניר הדחות על המועמדות לאליפות העולם של AEW

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר Rampage (22 באוקטובר 2021) Dynamite (23 ו-27 באוקטובר 2021) | רבע גמר Rampage (22 באוקטובר 2021) Dynamite (23 ו-27 באוקטובר 2021) |  |  | חצי גמר Rampage (29 באוקטובר 2021) Dynamite (3 בנובמבר 2021) | חצי גמר Rampage (29 באוקטובר 2021) Dynamite (3 בנובמבר 2021) |  |  | גמר Full Gear (13 בנובמבר 2021) | גמר Full Gear (13 בנובמבר 2021) |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  ג'ון מוקסלי |  הצמדה |   |   |  |  |   |   |  |  |
|  |  ג'ון מוקסלי |  הצמדה |   |   |  |  |   |   |  |  |
|  |  פרסטון "10" ואנס |  02:09 |   |   |  |  |   |   |  |  |
|  |  פרסטון "10" ואנס |  02:09 |   |   |  מירו |  הכנעה |   |   |  |  |
|  |  |  |   |   |  מירו |  הכנעה |   |   |  |  |
|  |  |  |   |   |  אורנג' קאסידי |  07:27 |   |   |  |  |
|  |  אורנג' קאסידי |  הצמדה |   |   |  אורנג' קאסידי |  07:27 |   |   |  |  |
|  |  אורנג' קאסידי |  הצמדה |   |   |  |  |   |   |  |  |
|  |  פאוורהאוס הובס |  08:10 |   |   |  |  |   |   |  |  |
|  |  פאוורהאוס הובס |  08:10 |   |   |  |  |   |   |  מירו |  נוקאאוט |
|  |  |  |   |   |  |  |   |   |  מירו |  נוקאאוט |
|  |  |  |   |   |  |  |   |   |  בריאן דניאלסון |  20:06 |
|  |  בריאן דניאלסון |  נוקאאוט |   |   |  |  |   |   |  בריאן דניאלסון |  20:06 |
|  |  בריאן דניאלסון |  נוקאאוט |   |   |  |  |   |   |  |  |
|  |  דאסטין רודס |  14:45 |   |   |  |  |   |   |  |  |
|  |  דאסטין רודס |  14:45 |   |   |  בריאן דניאלסון |  נוקאאוט |   |   |  |  |
|  |  |  |   |   |  בריאן דניאלסון |  נוקאאוט |   |   |  |  |
|  |  |  |   |   |  אדי קינגסטון |  16:24 |   |   |  |  |
|  |  אדי קינגסטון |  הצמדה |   |   |  אדי קינגסטון |  16:24 |   |   |  |  |
|  |  אדי קינגסטון |  הצמדה |   |   |  |  |   |   |  |  |
|  |  לאנס ארצ'ר |  07:31 |   |   |  |  |   |   |  |  |
|  |  לאנס ארצ'ר |  07:31 |   |   |  |  |   |   |  |  |
ביאורים

↑  ג'ון מוקסלי היה אמור להתמודד מול אורנג' קאסידי ב-3 בנובמבר בפרק של התוכנית Dynamite, אך מוקסלי הוסר מקרב זה לאחר שנכנס לתוכנית טיפול באלכוהול בחייו האישיים. במהלך הפרק, מירו הוכרז כממלא מקומו בטורניר.
הערות שוליים

↑  האירוע Full Gear יתמודד מול תחרות עיקשת, ייתכן שתאריך האירוע ישתנה
↑  ארגון ה-AEW מכריז על מיקום חדש עבור האירוע Full Gear
↑  קרב על אליפות העולם של AEW הפך רשמי לאירוע Full Gear
↑  ג'ון מוקסלי נכנס לתוכנית טיפול באלכוהול
↑  חלוקת הציונים של דייב מלצר לאירוע Full Gear
1 2 3 4 5 6 7 8 9 10  תוצאות האירוע Full Gear
307

שנת 307 היא השנה השביעית במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 307 ניתן לה בדיעבד.
כל התאריכים שלהלן הם לפי הלוח היוליאני.
נפטרו

סוורוס השני קיסר רומי ואוגוסטוס החלק המערבי של האימפריה (מועד לידה לא ידוע)
16 בספטמבר – פלביוס ולריוס סוורוס, שליט הקיסרות הרומית המערבית בטטררכיה השנייה
ראו גם

ילידי 307‎
נפטרים ב-307‎
3096 ימים

| --- | --- |

כרזת הסרט
 מבוסס על:  אוטוביוגרפיה
 בימוי:  שרי הורמן 
 הופק בידי:  מרטין מוסקוביץ'
 תסריט:  ברנד אייכינגר, מרטין מוסקוביץ,  רות תומא
 עריכה:  מונה בּרַאוּוֶר
 שחקנים ראשיים:  תור לינדהרדט   אנטוניה קמבל-יוז
 מוזיקה:  מרטין טודשארו 
 צילום:  מיכאל בלהאוס 
 מדינה:  גרמניה 
 חברת הפקה:  Constantin Film
 חברה מפיצה:  Midget Entertainment
 שיטת הפצה:  וידאו על פי דרישה 
 הקרנת בכורה:  גרמניה 28 בפברואר 2013
 משך הקרנה:  111 דק' 
 שפת הסרט:  אנגלית 
 סוגה:  דרמה
 דף הסרט ב־IMDb
 
3096 ימים (בגרמנית: ‎3096 Tage; באנגלית: ‎3096 Days) הוא סרט דרמה גרמני דובר אנגלית משנת 2013 שבוים על ידי שרי הורמן, בכיכובם של תור לינדהרדט ואנטוניה קמבל-יוז. הסרט מבוסס על אוטוביוגרפיה של נטשה קמפוש האוסטרית, שנחטפה ב-2 במרץ 1998 בהיותה בת 10, והוחזקה במרתף על ידי וולפגנג פריקלופיל במשך 3,096 ימים (כמעט שמונה וחצי שנים), עד שנמלטה מביתו ב-23 באוגוסט 2006.
המפיק והתסריטאי ברנד אייכינגר שקיבל לידיו את הפקת הסרט, מת מהתקף לב בעיצומה של כתיבת התסריט, ואת העבודה השלימו מרטין מוסקוביץ, באותה עת ראש תחום טלוויזיה וקולנוע בחברת Constantin Film שהפיקה את הסרט, והתסריטאית רות תומא.
דמויות ראשיות

נטשה קמפוש – בת להורים גרושים. בגיל עשר, היא ילדה שמנמנה ובודדה, אשר אִמָּהּ נוזפת בה לעיתים קרובות בשל גרגרנותה. אביה נוהג לצרפה לבילוייו הליליים בבר, דבר שמעורר מריבה בין נטשה לאמה בתחילת הסרט.
וולפגנג – חוטפה של נטשה. טכנאי תקשורת מובטל שעבד בעבר בחברת סימנס. בבעלותו רכב מסחרי לבן מדגם מרצדס המשמש אותו בעבודתו. וולפגנג מתגורר בגפו בבית פרטי, שמתחתיו חפר ובנה חדרון נסתר בו כלא את נטשה. אמו נוהגת לבקר אותו ולהכין לו אוכל, מוטרדת מכך שאין לו בת זוג, והוא מרגיע אותה שאיננו הומוסקסואל. שם משפחתו (פריקלופיל) לא מוזכר במהלך הסרט.
ליהוק

| שחקנ/ית | תפקיד |
| --- | --- |
תור לינדהרדט: וולפגנג פריקלופיל
אנטוניה קמבל-יוז (אנ'): נטשה קמפוש
אָמִילְיָה פִּיגְ'ן: נטשה הצעירה
טְרִינֶה דירהולם (אנ'): בריגיטה סירני, אמה של נטשה
דירבלה מולוי: אמו של וולפגנג
הפקה

בסוף שנת 2012 עלו חששות בנוגע למשקלה הנמוך של השחקנית הראשית, שרזתה מאוד עבור התפקיד. בריאיון למגזין הבריטי Evening Standard היא אמרה שרצתה "לסבול ככל הניתן כפי שקמפוש סבלה בשבי". בנוסף, חשפה בראיון כי נגרמו לה קרע בגיד אכילס, אצבע שבורה ברגל, צלע סדוקה וכן מספר חתכים ופציעות – אלו נגרמו משום שסט הצילומים דימה תנאים דומים ביותר לתנאי הכליאה של קמפוש במציאות.
הערות שוליים

↑  נטשה קמפוש, 3096 ימים: כתבים מן המרתף, תרגם מאנגלית: גיא הרלינג, הוצאת כנרת, 2011
↑  אבנר שפירא, המפיק הגרמני ברנד אייכינגר ("הנפילה", "שם הוורד") מת מהתקף לב, באתר הארץ, 30 בינואר 2011
↑  Scott Roxborough. Antonia Campbell-Hughes Cast as Austrian Kidnap Victim Natascha Kampusch. The Hollywood Reporter, April 16, 2012
↑  Nick Curtis. Antonia Campbell-Hughes: Why I’m starving for this role. Evening Standard, June 28, 2012